
ŠAKIŲ RAJONO SAVIVALDYBĖS NEVYRIAUSYBINIŲ ORGANIZACIJŲ TARYBOS 
2021 METŲ VEIKLOS ATASKAITA

Šakių rajono savivaldybės nevyriausybinių organizacijų taryba (toliau – Taryba) – visuomeniniais pagrindais veikianti kolegiali institucija, kuri sudaroma iš Savivaldybės institucijų ir įstaigų bei nevyriausybinių organizacijų deleguotų atstovų laikantis pariteto principo. Tarybos tikslas – nagrinėti su nevyriausybinių organizacijų veikla susijusius klausimus, teikti savivaldybės institucijoms ir įstaigoms pasiūlymus dėl nevyriausybinių organizacijų veiklos, jos įgyvendinimo ir su tuo susijusių teisės aktų projektų, stiprinti savivaldybės nevyriausybinių organizacijų bendradarbiavimą. Nevyriausybinių organizacijų taryba savo veikloje vadovaujasi Lietuvos Respublikos Konstitucija, Lietuvos Respublikos tarptautinėmis sutartimis, Lietuvos Respublikos nevyriausybinių organizacijų plėtros įstatymu, kitais Lietuvos Respublikos įstatymais, teisės aktais, taip pat Šakių rajono savivaldybės nevyriausybinių organizacijų tarybos nuostatais.
Šakių rajono savivaldybės nevyriausybinių organizacijų tarybą sudaro 10 narių (4 savivaldybės administracijos atstovai ir 6 Šakių rajone veikiančių nevyriausybinių organizacijų atstovai).  
2021 metais įvyko 4 posėdžiai, svarstyti 6 klausimai ir priimti atitinkami sprendimai.
Kovo 18 dienos posėdžio metu vyko Tarybos pirmininko ir pavaduotojo rinkimai. Šakių rajono savivaldybės nevyriausybinių organizacijų pirmininke išrinkta Danutė Aniulienė, asociacijos Šakių trečiojo amžiaus universiteto Kalbų fakulteto dekanė. 
Nevyriausybinių organizacijų taryba, atsižvelgdama į pasikeitusį teisinį reglamentavimą, balandžio 1 ir balandžio 29 dienos posėdžiuose priėmė sprendimą keisti Tarybos nuostatus bei svarstė naują Tarybos nuostatų redakciją. Šakių rajono savivaldybės taryba 2021 m. gegužės 28 d. sprendimu Nr.T-163 „Dėl Šakių rajono savivaldybės nevyriausybinių organizacijų tarybos nuostatų patvirtinimo“ patvirtino naujus Tarybos nuostatus. Šiuose posėdžiuose taip pat buvo svarstytas Šakių rajono nevyriausybinių organizacijų registro klausimas. Taryba inicijavo Šakių rajone veikiančių nevyriausybinių organizacijų registraciją (https://www.sakiai.lt/nvo-registracija/). Paskutiniame posėdyje buvo aptartas Šakių rajono nevyriausybinių organizacijų registras. Nuspręsta, kad Tarybos nariai turėtų paraginti savo atstovaujamos srities nevyriausybines organizacijas registruotis registre. Šiuo metu Šakių rajono NVO registre yra 36 organizacijos. 

